პარი სენ-ჟერმენი
პარი სენ-ჟერმენი (ფრანგ. Paris Saint-Germain Football Club) — ფრანგული საფეხბურთო კლუბი ქალაქ პარიზიდან, დაარსდა 1970 წლის 12 აგვისტოს. ასპარეზობს საფრანგეთის ლიგა 1-ში. საფრანგეთის ცხრაგზის ჩემპიონი და რვაგზის ვიცე-ჩემპიონი, საფრანგეთის თასის ცამეტგზის, საფრანგეთის ლიგის თასის ცხრაგზის და საფრანგეთის სუპერთასის ცხრაგზის მფლობელი, უეფა-ს თასების მფლობელთა თასისა და უეფა-ს ინტერტოტოს თასის მფლობელი. ერთ-ერთი ყველაზე უფრო ძლიერი, ტიტულოვანი და პოპულარული გუნდი ფრანგული ფეხბურთის ისტორიაში.